Barbie babának öltözött a szexuális zaklató
Az eset pikantériája, hogy az elkövető egy férfi.
A neve elhallgatását kérő áldozat elmondása szerint péntek délután, a San Diego-i Big Lots áruház nyilvános vécéjében rontott neki egy Barbie jelmezbe bújt, középkorú férfi.

“Átkúszott a fülkéket elválasztó fal alatt, de olyan gyorsan, hogy reagálni sem volt időm” – számolt be a traumatikus élményről a nő. “Megragadta a nyakamat és egészen a falig tolt, aztán elkezdett szorongatni és befogta a számat, mert teli torokból sikítani próbáltam.” Az áldozat eközben lett arra figyelmes, hogy támadója Barbie jelmezben volt. “Fogalmam sincs, hogy fért bele.”

Némi dulakodás után sikerült kiszabadulnia, azonban vele együtt az elkövető is megszökött. A rendőrség két nappal később, vasárnap kapta el a támadót, akit Gregory Schwartzként azonosítottak – a 40 éves férfi akkor már utcai ruhában volt, a Barbie jelmezt egyelőre nem találták meg.
Közélet